17.05.2018
Лаҵарамза 17 рзы Аҧсны Аҳәынҭқарра Ахада Рауль Ҳаџьымба инапы аҵаиҩит адипломатиатә чынқәа ранашьаразы Аусҧҟа.
Аусҧҟа атекст аҟны, ҷыдала, иҳәоуп:
"1) 1 –тәи акласс иаҵанакуа Аҷыдалкаатәии Азинмчызмоуи Ацҳаражәҳәаҩ ихаҭыҧуаҩра адипломатиатә чын ранашьазааит:
- Елбакиев Алан Мухарбегов-иҧа, Алада Уаҧстәыла иҟоу Аҧсны Аҳәынҭқарра Аҷыдалкаатәии Азинмчызмоуи Ацҳаражәҳәаҩ;
- Ватаман Александр Владимир-иҧа, Приднестровиатәи Молдавиатәи Ареспубликаҟны иҟоу Азинмчы змоу Аҧсны Аҳәынҭқарра ахаҭарнак;
- Мерцхәылаа Лариса Шьалуа-иҧҳа, Аҧсны Аҳәынҭқарра Адәныҟатәи аусқәа рминистрра Адепартамент аиҳабы.
2) 2 –тәи акласс иаҵанакуа Аҷыдалкаатәии Азинмчызмоуи Ацҳаражәҳәаҩ ихаҭыҧуаҩра адипломатиатә чын ранашьазааит:
- Аҩӡыҧҳа Мадина Владимир-иҧҳа, Урыстәылатәи Афедерациаҟны иҟоу Аҧсны Аҳәынҭқарра Ацҳаражәҳәара Абжьгаҩ;
- Гәлиаҧҳа Татиана Гьаргь-иҧҳа, Урыстәылатәи Афедерациаҟны иҟоу Аҧсны Аҳәынҭқарра Ацҳаражәҳәара Абжьгаҩ".